27.11.2014 Jurnalul Oficial al Uniunii Europene L 341/15 DECIZIA CONSILIULUI din 7 noiembrie 2014 privind poziția care urmează să fie adoptată în numele Uniunii Europene în cadrul comitetului administrativ al Comisiei Economice pentru Europa a Organizației Națiunilor Unite cu privire la noul proiect de regulament aplicabil vehiculelor cu hidrogen și cu pilă de combustie (2014/832JUE) CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 114, coroborat cu articolul 218 alineatul (9), având în vedere propunerea Comisiei Europene, întrucât: (1)  Prin Decizia 97/836/CE a Consiliului (), Uniunea a aderat la Acordul Comisiei Economice pentru Europa a Orga- nizației Naţiunilor Unite (CEE-ONU) privind adoptarea de specificații tehnice uniforme pentru vehicule cu roți, echipamente și componente care pot fi montate şi/sau folosite la vehicule cu roţi și condițiile pentru recunoaş- terea reciprocă a omologărilor acordate pe baza acestor specificații („Acordul revizuit din 1958”). (2) Cerinţele standardizate din noul proiect de regulament CEE-ONU privind vehiculele cu hidrogen şi cu pilă de combustie sunt menite să înlăture barierele tehnice din calea comerțului cu autovehicule și componente ale aces- tora dintre părțile contractante la „Acordul revizuit din 1958” şi să garanteze că aceste autovehicule și compo- nente oferă un nivel ridicat de siguranță şi de protecţie. (3) Este adecvat să se stabilească poziția care urmează să fie adoptată în numele Uniunii în cadrul comitetului admi- nistrativ al Acordului revizuit din 1958 cu privire la adoptarea proiectului respectiv de regulament CEE-ONU, ADOPTĂ PREZENTA DECIZIE: Articolul 1 Poziţia care urmează să fie adoptată în numele Uniunii în cadrul comitetului administrativ al Acordului revizuit din 1958 este de a vota în favoarea noului proiect de regulament CEE-ONU privind vehiculele cu hidrogen şi cu pilă de combustie, astfel cum figurează acesta în documentul ECE TRANS/ WP.29/2014/78. Articolul 2 Prezenta decizie intră în vigoare la data adoptării. Adoptată la Bruxelles, 7 noiembrie 2014. Pentru Consiliu Președintele P. C. PADOAN () Decizia 97/836/CE Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizaţiei Națiunilor Unite privind adoptarea specificațiilor tehnice uniforme pentru vehicule cu roți, echipamente și compo- nente care pot fi montate și/sau folosite la vehicule cu roţi şi condițiile pentru recunoaşterea reciprocă a omologărilor acordate pe baza acestor specificații („Acordul revizuit din 1958”) JOL 346,17.12.1997,p. 78).